CELEX: 32013R0148
Language: ro
Date: 2012-12-19 00:00:00
Title: Regulamentul delegat (UE) nr. 148/2013 al Comisiei din 19 decembrie 2012 de completare a Regulamentului (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale și registrele centrale de tranzacții în ceea ce privește standardele tehnice de reglementare privind detaliile minime ale datelor care trebuie raportate registrelor centrale de tranzacții  Text cu relevanță pentru SEE

23.2.2013   
            
            
               RO
            
            
               Jurnalul Oficial al Uniunii Europene
            
            
               L 52/1
            
         REGULAMENTUL DELEGAT (UE) NR. 148/2013 AL COMISIEI
   din 19 decembrie 2012
   de completare a Regulamentului (UE) nr. 648/2012 al Parlamentului European și al Consiliului privind instrumentele financiare derivate extrabursiere, contrapărțile centrale și registrele centrale de tranzacții în ceea ce privește standardele tehnice de reglementare privind detaliile minime ale datelor care trebuie raportate registrelor centrale de tranzacții
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere avizul Băncii Centrale Europene (1),
   având în vedere Regulamentul (UE) nr. 648/2012 al Parlamentului European și al Consiliului din 4 iulie 2012 privind instrumentele financiare derivate extrabursiere, contrapărțile centrale și registrele centrale de tranzacții (2), în special articolul 9 alineatul (5),
   întrucât:
   
               (1)
            
            
               În vederea asigurării flexibilității, o contraparte ar trebuie să poată delega raportarea unui contract unei alte contrapărți sau unei părți terțe. Contrapărțile ar trebui, de asemenea, să poată conveni delegarea raportării către o entitate terță comună, inclusiv o contraparte centrală (CPC), iar aceasta din urmă să transmită registrului central de tranzacții un raport care include tabelul cu câmpuri relevant. În aceste condiții și în vederea asigurării calității datelor, raportul ar trebui să indice că este elaborat în numele ambelor contrapărți și să conțină toate detaliile care ar fi fost raportate în cazul raportării separate a contractului.
            
         
               (2)
            
            
               Pentru a evita inconsecvențele în tabelele cu date comune, fiecare contraparte la un contract derivat ar trebui să se asigure că datele comune raportate au fost convenite între ambele contrapărți ale tranzacției. Un identificator unic de tranzacție va ajuta la reconcilierea datelor în cazul în care contrapărțile raportează unor registre centrale de tranzacții diferite.
            
         
               (3)
            
            
               Pentru a evita raportarea dublă și pentru a reduce povara raportării, în cazul în care una dintre contrapărți sau CPC raportează în numele ambelor contrapărți, contrapartea sau CPC ar trebui să poată să trimită un raport registrului central de tranzacții care să conțină informațiile relevante.
            
         
               (4)
            
            
               Evaluarea contractelor derivate este esențială pentru a permite autorităților de reglementare să își îndeplinească mandatul, în special în ceea ce privește stabilitatea financiară. Valoarea la prețul de piață sau în funcție de un model a unui contract indică semnul și dimensiunea expunerilor referitoare la contractul respectiv și completează informațiile privind valoarea inițială precizate în contract.
            
         
               (5)
            
            
               Colectarea informațiilor privind garanțiile referitoare la un anumit contract este esențială pentru asigurarea monitorizării corespunzătoare a cheltuielilor. Pentru a permite acest lucru, contrapărțile care constituie garanții pentru tranzacțiile lor ar trebui să raporteze detaliile privind garanțiile astfel constituite la nivel de tranzacție. În cazul în care garanțiile sunt calculate pe baza pozițiilor nete rezultate dintr-un set de contracte, nefiind, prin urmare, constituite la nivel de tranzacție, ci la nivel de portofoliu, contrapărțile ar trebui să poată raporta portofoliul folosind un cod unic sau un sistem de numerotare stabilit de contraparte. Codul unic respectiv ar trebui să identifice portofoliul specific în privința căruia sunt schimbate garanțiile, în cazul în care contrapartea are mai mult de un portofoliu, și ar trebui, de asemenea, să garanteze că un contract derivat poate fi corelat cu un anumit portofoliu asupra căruia se dețin garanții.
            
         
               (6)
            
            
               Prezentul regulament se bazează pe proiectul de standarde tehnice de reglementare transmis Comisiei de Autoritatea europeană pentru valori mobiliare și piețe (AEVMP) și reflectă importanța rolului registrelor centrale de tranzacții pentru ameliorarea transparenței piețelor față de public și autoritățile de reglementare și a datelor care trebuie raportate registrelor centrale de tranzacții, trebuie colectate de acestea și trebuie puse la dispoziția acestora în funcție de clasa de instrumente financiare derivate și de natura tranzacției.
            
         
               (7)
            
            
               AEVMP a consultat autoritățile relevante și membrii Sistemului European al Băncilor Centrale (SEBC) înainte de a înainta proiectele de standarde tehnice de reglementare pe care se bazează prezentul regulament. În conformitate cu articolul 10 din Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe) (3), AEVMP a efectuat consultări publice deschise cu privire la aceste proiecte de standarde tehnice de reglementare, a analizat costurile și beneficiile potențiale aferente și a solicitat avizul Grupului părților interesate din domeniul valorilor mobiliare și piețelor din cadrul AEVMP, înființat în conformitate cu articolul 37 din regulamentul respectiv,
            
         ADOPTĂ PREZENTUL REGULAMENT:
   Articolul 1
   Detalii care trebuie incluse în rapoarte în temeiul articolului 9 alineatele (1) și (3) din Regulamentul (UE) nr. 648/2012
   (1)   Rapoartele către un registru central de tranzacții includ:
   
               (a)
            
            
               detaliile prezentate în tabelul 1 din anexă, care conține informații referitoare la contrapărțile la un contract;
            
         
               (b)
            
            
               informațiile prezentate în tabelul 2 din anexă, care conține detalii referitoare la contractul derivat încheiat între două contrapărți;
            
         (2)   În sensul alineatului (1), încheierea unui contract înseamnă „efectuarea unei tranzacții” în sensul de la articolul 25 alineatul (3) din Directiva 2004/39/CE a Parlamentului European și a Consiliului (4).
   (3)   În cazul în care se efectuează un raport în numele ambelor contrapărți, acesta conține informațiile prezentate în tabelul 1 din anexă referitor la fiecare dintre contrapărți. Informațiile prezentate în tabelul 2 din anexă se transmit o singură dată.
   (4)   În cazul în care se efectuează un raport în numele ambelor contrapărți, raportul indică acest fapt, conform câmpului 9 din tabelul 1 din anexă.
   (5)   În cazul în care o contraparte raportează detaliile unui contract către un registru central de tranzacții în numele celeilalte contrapărți sau în cazul în care o entitate terță raportează un contract unui registru central de tranzacții în numele uneia sau al ambelor contrapărți, informațiile raportate includ toate detaliile care ar fi fost raportate în cazul raportării contractului către registrul central de tranzacții separat de către fiecare contraparte.
   (6)   În cazul în care un contract derivat include caracteristici tipice pentru mai mult de un activ suport menționat în tabelul 2 din anexă, raportul indică clasa cu care contrapărțile convin că seamănă cel mai mult contractul înainte de transmiterea acestuia din urmă către registrul central de tranzacții.
   Articolul 2
   Tranzacții compensate
   (1)   În cazul în care un contract existent este compensat ulterior printr-o CPC, compensarea ar trebui raportată ca modificare a contractului existent.
   (2)   În cazul în care un contract este încheiat într-un loc de tranzacționare și compensat printr-o CPC, astfel încât una dintre contrapărți nu cunoaște identitatea celeilalte contrapărți, contrapartea raportoare menționează CPC în cauză drept contraparte a sa.
   Articolul 3
   Raportarea expunerilor
   (1)   Datele privind garanțiile care trebuie incluse în tabelul 1 din anexă includ toate garanțiile constituite.
   (2)   În cazul în care o contraparte nu constituie garanții la nivel de tranzacție, contrapărțile raportează unui registru central de tranzacții garanțiile constituite la nivel de portofoliu.
   (3)   În cazul în care garanțiile referitoare la un contract sunt raportate la nivel de portofoliu, contrapartea care efectuează raportarea raportează registrului central de tranzacții un cod de identificare a portofoliului garanțiilor constituite pentru cealaltă contraparte în ceea ce privește contractul raportat.
   (4)   Contrapărțile nefinanciare diferite de cele menționate la articolul 10 din Regulamentul (UE) nr. 648/2012 nu au obligația de a raporta garanții sau evaluări la prețul de piață ori în funcție de un model ale contractelor menționate în tabelul 1 din anexă.
   (5)   Pentru contractele compensate printr-o CPC, evaluările la prețul de piață se furnizează doar de către CPC.
   Articolul 4
   Jurnalul de raportare
   Modificările datelor înregistrate în registrele centrale de tranzacții sunt păstrate într-un jurnal în care se consemnează persoana sau persoanele care au solicitat modificarea, inclusiv registrul central de tranzacții, dacă este cazul, motivul sau motivele modificării, data și ora, precum și o descriere clară a modificărilor, inclusiv a conținutului vechi și nou al datelor relevante, conform descrierilor din câmpurile 58 și 59 din tabelul 2 din anexă.
   Articolul 5
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  Nepublicat încă în Jurnalul Oficial.
   
      (2)  JO L 201, 27.7.2012, p. 1.
   
      (3)  JO L 331, 15.12.2010, p. 84.
   
      (4)  JO L 145, 30.4.2004, p. 1.
   
      ANEXĂ
      
         Detalii care trebuie raportate registrelor centrale de tranzacții
      
      
         Tabelul 1
      
      
         Date privind contrapărțile
      
      
                   
               
               
                  Câmp
               
               
                  Detalii de raportat
               
            
                  
                     Părțile contractante
                  
               
            
                  1
               
               
                  Marca temporală a raportării
               
               
                  Data și ora raportării către registrul central de tranzacții.
               
            
                  2
               
               
                  Identificatorul contrapărții
               
               
                  Codul unic de identificare a contrapărții care efectuează raportarea.
                  În cazul unei persoane fizice se utilizează un cod de client.
               
            
                  3
               
               
                  Identificatorul celeilalte contrapărți
               
               
                  Codul unic de identificare a celeilalte contrapărți la contract. Acest câmp se completează din perspectiva contrapărții care efectuează raportarea. În cazul unei persoane fizice se utilizează un cod de client.
               
            
                  4
               
               
                  Denumirea contrapărții
               
               
                  Denumirea contrapărții care efectuează raportarea.
                  Acest câmp poate fi lăsat necompletat în cazul în care identificatorul contrapărții conține deja această informație.
               
            
                  5
               
               
                  Domiciliul contrapărții
               
               
                  Informații privind sediul oficial, constând în adresa completă, orașul și țara contrapărții care efectuează raportarea.
                  Acest câmp poate fi lăsat necompletat în cazul în care identificatorul contrapărții conține deja această informație.
               
            
                  6
               
               
                  Sectorului corporativ al contrapărții
               
               
                  Numele activităților desfășurate de societatea comercială a contrapărții care efectuează raportarea (bancă, societatea de asigurări etc.)
                  Acest câmp poate fi lăsat necompletat în cazul în care identificatorul contrapărții conține deja această informație.
               
            
                  7
               
               
                  Natura financiară sau nefinanciară a contrapărții
               
               
                  Se indică dacă contrapartea care efectuează raportarea este o contraparte financiară sau nefinanciară în conformitate cu articolul 2 punctele 8 și 9 din Regulamentul (UE) nr. 648/2012.
               
            
                  8
               
               
                  Identificatorul brokerului
               
               
                  În cazul în care un broker joacă rolul de intermediar pentru contrapartea care efectuează raportarea, fără a deveni o contraparte, contrapartea care efectuează raportarea identifică acest broker printr-un cod unic. În cazul unei persoane fizice se utilizează un cod de client.
               
            
                  9
               
               
                  Identificatorul entității raportoare
               
               
                  În cazul în care contrapartea raportoare a delegat transmiterea raportului unei părți terțe sau celeilalte contrapărți, această entitate trebuie identificată în acest câmp printr-un cod unic. În caz contrar, acest câmp este lăsat necompletat.
                  În cazul unei persoane fizice se folosește un cod de client atribuit de entitatea juridică la care recurge contrapartea care este o persoană fizică pentru efectuarea tranzacției.
               
            
                  10
               
               
                  Identificatorul membrului compensator
               
               
                  În cazul în care contrapartea raportoare nu este un membru compensator, membrul compensator al acesteia este identificat în acest câmp printr-un cod unic. În cazul unei persoane fizice se utilizează un cod de client atribuit de CPC.
               
            
                  11
               
               
                  Identificatorul beneficiarului
               
               
                  Partea căreia i se aplică drepturile și obligațiile care decurg din contract. În cazul în care tranzacția este efectuată prin intermediul unei structuri, cum ar fi un trust sau un fond, care reprezintă o serie de beneficiari, beneficiarul ar trebui identificat ca fiind respectiva structură. Dacă beneficiarul contractului nu este contraparte la acest contract, contrapartea raportoare trebuie să îl identifice pe acesta printr-un cod unic sau, în cazul persoanelor fizice, printr-un cod de client atribuit de entitatea juridică la care a recurs persoana fizică.
               
            
                  12
               
               
                  Capacitatea în care se efectuează tranzacții
               
               
                  Se identifică dacă contrapartea raportoare a încheiat contractul în calitate de mandatar, pe cont propriu (în nume propriu sau în numele unui client) sau în calitate de agent pentru contul și în numele unui client.
               
            
                  13
               
               
                  Calitatea contrapărții
               
               
                  Identifică dacă contractul este o cumpărare sau o vânzare. În cazul unui contract derivat pe rata dobânzii, partea care cumpără va fi reprezentată de plătitorul segmentului 1, iar partea care vinde va fi reprezentată de plătitorul segmentului 2.
               
            
                  14
               
               
                  Tranzacție cu o contraparte din afara SEE
               
               
                  Indică dacă cealaltă contraparte își are sediul în afara SEE.
               
            
                  15
               
               
                  Conexiune directă cu o activitate comercială sau cu finanțare de trezorerie
               
               
                  Dacă se poate măsura în mod obiectiv că contractul are legături directe cu activitatea comercială sau de finanțare de trezorerie a contrapărții raportoare, conform articolului 10 alineatul (3) din Regulamentul (UE) nr. 648/2012.
                  Acest câmp se lasă liber în cazul în care contrapartea raportoare este o contraparte financiară, conform articolului 2 punctul 8 din Regulamentul (UE) nr. 648/2012.
               
            
                  16
               
               
                  Prag de compensare
               
               
                  Informații privind situarea contrapărții raportoare deasupra sau dedesubtul pragului de compensare menționat la articolul 10 alineatul (2) din Regulamentul (UE) nr. 648/2012. Acest câmp se lasă liber în cazul în care contrapartea raportoare este o contraparte financiară, conform articolului 2 punctul 8 din Regulamentul (UE) nr. 648/2012.
               
            
                  17
               
               
                  Valoarea la prețul de piață a contractului
               
               
                  Evaluarea la prețul de piață a contractului sau evaluarea în funcție de model, dacă este cazul în temeiul articolului 11 alineatul (2) din Regulamentul (UE) nr. 648/2012.
               
            
                  18
               
               
                  Moneda în care este exprimată valoarea la prețul de piață a contractului
               
               
                  Moneda utilizată pentru evaluarea la prețul de piață a contractului sau pentru evaluarea în funcție de model, dacă este cazul în temeiul articolului 11 alineatul (2) din Regulamentul (UE) nr. 648/2012.
               
            
                  19
               
               
                  Data evaluării
               
               
                  Data ultimei evaluări la prețul de piață sau în funcție de model.
               
            
                  20
               
               
                  Ora evaluării
               
               
                  Ora ultimei evaluări la prețul de piață sau în funcție de model.
               
            
                  21
               
               
                  Tipul de evaluare
               
               
                  Precizarea dacă evaluarea s-a efectuat la prețul de piață sau în funcție de model.
               
            
                  22
               
               
                  Nivelul de constituire a garanției
               
               
                  Dacă s-au constituit garanții.
               
            
                  23
               
               
                  Portofoliu de garanții
               
               
                  Dacă garanțiile au fost constituite la nivel de portofoliu. Prin portofoliu se înțelege calcularea garanțiilor pe baza pozițiilor nete rezultate dintr-un set de contracte, nu pe baza tranzacțiilor individuale.
               
            
                  24
               
               
                  Codul portofoliului de garanții
               
               
                  Dacă garanțiile se raportează la nivel de portfoliu, acesta din urmă ar trebui identificat printr-un cod unic stabilit de contrapartea raportoare.
               
            
                  25
               
               
                  Valoarea garanției
               
               
                  Valoarea garanțiilor constituite de contrapartea raportoare pentru cealaltă contraparte. În cazul în care garanțiile sunt constituite la nivel de portofoliu, acest câmp ar trebui să includă valoarea tuturor garanțiilor constituite pentru portofoliul respectiv.
               
            
                  26
               
               
                  Moneda în care este exprimată valoarea garanției
               
               
                  Se precizează valoarea garanțiilor pentru câmpul 25.
               
            
         
      
         Tabelul 2
      
      
         Date comune
      
      
                   
               
               
                  Câmp
               
               
                  Detalii de raportat
               
               
                  Tipuri de contracte derivate aplicabile
               
            
                   
               
               
                  
                              
                                 Secțiunea 2a –
                              
                           
                           
                              Tipul de contract
                           
                        
               
                   
               
               
                  
                     Toate contractele
                  
               
            
                  1
               
               
                  Taxonomia utilizată
               
               
                  Contractul este identificat prin utilizarea unui identificator de produs.
               
               
                   
               
            
                  2
               
               
                  Identificatorul de produs 1
               
               
                  Contractul este identificat prin utilizarea unui identificator de produs.
               
               
                   
               
            
                  3
               
               
                  Identificatorul de produs 2
               
               
                  Contractul este identificat prin utilizarea unui identificator de produs.
               
               
                   
               
            
                  4
               
               
                  Activ suport
               
               
                  Activul suport este identificat prin utilizarea unui identificator unic de produs pentru activul suport respectiv. În cazul coșurilor sau al indicilor, dacă nu există un identificator unic se va utiliza o referință la coșul sau indicele respectiv.
               
               
                   
               
            
                  5
               
               
                  Moneda noțională 1
               
               
                  Moneda sumei noționale. În cazul unui contract derivat pe rata dobânzii aceasta va fi reprezentată de moneda noțională a segmentului 1.
               
               
                   
               
            
                  6
               
               
                  Moneda noțională 2
               
               
                  Moneda sumei noționale. În cazul unui contract derivat pe rata dobânzii aceasta va fi reprezentată de moneda noțională a segmentului 2.
               
               
                   
               
            
                  7
               
               
                  Moneda de livrat
               
               
                  Moneda care trebuie livrată.
               
               
                   
               
            
                   
               
               
                  
                              
                                 Secțiunea 2b –
                              
                           
                           
                              Detalii privind tranzacția
                           
                        
               
                   
               
               
                  
                     Toate contractele
                  
               
            
                  8
               
               
                  Identificatorul tranzacției
               
               
                  Un identificator unic de tranzacție convenit la nivel european, furnizat de contrapartea raportoare. Dacă nu este disponibil niciun identificator unic de tranzacție, ar trebui generat un cod unic, care să fie convenit cu cealaltă contraparte.
               
               
                   
               
            
                  9
               
               
                  Numărul de referință al tranzacției
               
               
                  Un număr unic de identificare a tranzacției, furnizat de entitatea raportoare sau de un terț care raportează în numele acesteia.
               
               
                   
               
            
                  10
               
               
                  Locul de executare
               
               
                  Locul de executare se identifică printr-un cod unic pentru acest loc. În cazul unui contract extrabursier, trebuie stabilit dacă instrumentul respectiv este acceptat la tranzacționare, dar tranzacționat extrabursier, sau nu este acceptat la tranzacționare și tranzacționat extrabursier.
               
               
                   
               
            
                  11
               
               
                  Comprimare
               
               
                  Dacă contractul este rezultatul unui exercițiu de comprimare.
               
               
                   
               
            
                  12
               
               
                  Preț/rată
               
               
                  Prețul pe instrument financiar derivat, cu excluderea, dacă este cazul, a comisionului și a dobânzii acumulate.
               
               
                   
               
            
                  13
               
               
                  Notarea prețului
               
               
                  Modalitatea de exprimare a prețului.
               
               
                   
               
            
                  14
               
               
                  Valoarea noțională
               
               
                  Valoarea inițială a contractului.
               
               
                   
               
            
                  15
               
               
                  Multiplicatorul de preț
               
               
                  Numărul unităților instrumentului financiar incluse într-un lot de tranzacționare; de exemplu, numărul de instrumente financiare derivate reprezentate de un contract.
               
               
                   
               
            
                  16
               
               
                  Cantitate
               
               
                  Numărul de contracte incluse în raport, în cazul în care se raportează mai mult de un contract derivat.
               
               
                   
               
            
                  17
               
               
                  Plată în avans
               
               
                  Valoarea oricărei plăți în avans efectuate sau primite de contrapartea raportoare.
               
               
                   
               
            
                  18
               
               
                  Tipul de livrare
               
               
                  Dacă contractul este decontat fizic sau în numerar.
               
               
                   
               
            
                  19
               
               
                  Marca temporală a executării
               
               
                  Astfel cum este definită la articolul 1 alineatul (2).
               
               
                   
               
            
                  20
               
               
                  Data intrării în vigoare
               
               
                  Data la care intră în vigoare obligațiile care decurg din contract.
               
               
                   
               
            
                  21
               
               
                  Data scadenței
               
               
                  Data inițială de expirare a contractului raportat. Rezilierile anticipate nu se raportează în acest câmp.
               
               
                   
               
            
                  22
               
               
                  Data de încetare
               
               
                  Data încetării contractului raportat. Dacă aceasta nu este diferită de data scadenței, acest câmp se lasă necompletat.
               
               
                   
               
            
                  23
               
               
                  Data decontării
               
               
                  Data decontării activului suport. În cazul existenței mai multor date se pot utiliza mai multe câmpuri (de exemplu 23A, 23B, 23C etc.).
               
               
                   
               
            
                  24
               
               
                  Tipul de acord-cadru
               
               
                  Trimitere la numele acordului-cadru relevant, dacă este utilizat pentru contractul raportat (de exemplu acordul-cadru ISDA, Master Power Purchase and Sale Agreement; International ForEx Master Agreement; European Master Agreement sau orice acord-cadru local).
               
               
                   
               
            
                  25
               
               
                  Versiunea acordului-cadru
               
               
                  Trimitere la anul versiunii acordului-cadru utilizat pentru tranzacția raportată, dacă este cazul (de exemplu 1992, 2002 etc.).
               
               
                   
               
            
                   
               
               
                  
                              
                                 Secțiunea 2c –
                              
                           
                           
                              Atenuarea riscurilor/Raportare
                           
                        
               
                   
               
               
                  
                     Toate contractele
                  
               
            
                  26
               
               
                  Marca temporală a confirmării
               
               
                  Data și ora confirmării, astfel cum sunt definite în Regulamentul delegat (UE) nr. 149/2013 al Comisiei (1), indicând fusul orar în care a avut loc confirmarea.
               
               
                   
               
            
                  27
               
               
                  Mijloace de confirmare
               
               
                  Dacă contractul a fost confirmat prin mijloace electronice, confirmat prin mijloace neelectronice sau rămâne neconfirmat.
               
               
                   
               
            
                   
               
               
                  
                              
                                 Secțiunea 2d –
                              
                           
                           
                              Compensare
                           
                        
               
                   
               
               
                  
                     Toate contractele
                  
               
            
                  28
               
               
                  Obligația de compensare
               
               
                  Dacă contractul raportat face obiectul obligației de compensare în conformitate cu Regulamentul (UE) nr. 648/2012.
               
               
                   
               
            
                  29
               
               
                  Compensat
               
               
                  Dacă a avut loc compensarea.
               
               
                   
               
            
                  30
               
               
                  Marca temporală a compensării
               
               
                  Data și ora la care a avut loc compensarea.
               
               
                   
               
            
                  31
               
               
                  CPC
               
               
                  În cazul unui contract care a fost compensat, codul unic al CPC care a efectuat compensarea contractului.
               
               
                   
               
            
                  32
               
               
                  Intragrup
               
               
                  Dacă contractul a fost încheiat sub forma unei tranzacții intragrup, definită la articolul 3 din Regulamentul (UE) nr. 648/2012.
               
               
                   
               
            
                   
               
               
                  
                              
                                 Secțiunea 2e –
                              
                           
                           
                              Ratele dobânzii
                           
                        
               
                  
                     Dacă se raportează un identificator unic de produs care conține toate informațiile de mai jos, raportarea acestor informații nu este obligatorie.
                  
               
               
                  
                     Instrumente financiare derivate pe rata dobânzii
                  
               
            
                  33
               
               
                  Rata fixă a segmentului 1
               
               
                  Precizarea ratei fixe a segmentului 1, dacă este cazul.
               
               
                   
               
            
                  34
               
               
                  Rata fixă a segmentului 2
               
               
                  Precizarea ratei fixe a segmentului 2, dacă este cazul.
               
               
                   
               
            
                  35
               
               
                  Numărul de zile al ratei fixe
               
               
                  Numărul efectiv de zile din perioada de calcul relevantă aplicată de plătitorul ratei fixe, dacă este cazul.
               
               
                   
               
            
                  36
               
               
                  Frecvența de plată a segmentului fix
               
               
                  Frecvența plăților pentru segmentul cu rată fixă, dacă este cazul.
               
               
                   
               
            
                  37
               
               
                  Frecvența de plată a segmentului cu rată variabilă
               
               
                  Frecvența plăților pentru segmentul cu rată variabilă, dacă este cazul.
               
               
                   
               
            
                  38
               
               
                  Frecvența de revizuire a ratei variabile
               
               
                  Frecvența revizuirilor segmentului cu rată variabilă, dacă este cazul.
               
               
                   
               
            
                  39
               
               
                  Rată variabilă a segmentului 1
               
               
                  Precizarea ratelor dobânzilor utilizate care sunt revizuite la intervale predeterminate raportat la o rată de referință de pe piață, dacă este cazul.
               
               
                   
               
            
                  40
               
               
                  Rată variabilă a segmentului 2
               
               
                  Precizarea ratelor dobânzilor utilizate care sunt revizuite la intervale predeterminate raportat la o rată de referință de pe piață, dacă este cazul.
               
               
                   
               
            
                   
               
               
                  
                              
                                 Punctul 2f –
                              
                           
                           
                              Schimb valutar
                           
                        
               
                  
                     Dacă se raportează un identificator unic de produs care conține toate informațiile de mai jos, raportarea acestor informații nu este obligatorie.
                  
               
               
                  
                     Instrumente financiare derivate pe valute
                  
               
            
                  41
               
               
                  Moneda 2
               
               
                  Moneda din swapul încrucișat (cross currency), dacă este diferită de moneda de livrare.
               
               
                   
               
            
                  42
               
               
                  Cursul de schimb 1
               
               
                  Cursul de schimb contractual al monedelor.
               
               
                   
               
            
                  43
               
               
                  Cursul de schimb pentru contracte forward
               
               
                  Cursul de schimb pentru contracte forward la data valorii.
               
               
                   
               
            
                  44
               
               
                  Baza cursului de schimb
               
               
                  Moneda de bază pentru cursul de schimb.
               
               
                   
               
            
                   
               
               
                  
                              
                                 Secțiunea 2g –
                              
                           
                           
                              Mărfuri
                           
                        
               
                  
                     În cazul în care se raportează un UPI care conține toate informațiile de mai jos, atunci acestea nu mai sunt obligatorii, cu excepția cazului în care acest lucru este necesar în conformitate cu Regulamentul (UE) nr. 1227/2011 al Parlamentului European și al Consiliului
                      (2).
               
               
                  
                     Instrumente financiare derivate pe mărfuri
                  
               
            
                   
               
               
                  
                     Generalități
                  
               
               
                   
               
               
                   
               
            
                  45
               
               
                  Mărfuri – categoria principală
               
               
                  Tipul de mărfuri care reprezintă activul suport al contractului.
               
               
                   
               
            
                  46
               
               
                  Mărfuri – detalii
               
               
                  Detalii privind mărfurile, conținând informații mai specifice decât cele furnizate în câmpul 45.
               
               
                   
               
            
                   
               
               
                  
                     Energie
                  
               
               
                  Informații care trebuie raportate în conformitate cu Regulamentul (UE) nr. 1227/2011, dacă este cazul.
               
               
                   
               
            
                  47
               
               
                  Punctul sau zona de livrare
               
               
                  Punctul sau punctele de livrare din zona sau zonele de piață.
               
               
                   
               
            
                  48
               
               
                  Punctul de interconectare
               
               
                  Identificarea frontierei ori a frontierelor sau a punctului de frontieră ori a punctelor de frontieră ale unui contract de transport.
               
               
                   
               
            
                  49
               
               
                  Tip de sarcină
               
               
                  Secțiune repetabilă a câmpurilor 50-54 pentru identificarea profilului de livrare a produsului care corespunde cu perioadele de livrare ale zilei.
               
               
                   
               
            
                  50
               
               
                  Data și ora de începere a livrării
               
               
                  Data și ora de începere a livrării.
               
               
                   
               
            
                  51
               
               
                  Data și ora de încheiere a livrării
               
               
                  Data și ora de încheiere a livrării.
               
               
                   
               
            
                  52
               
               
                  Capacitatea contractului
               
               
                  Cantitatea pe interval de timp de livrare.
               
               
                   
               
            
                  53
               
               
                  Unitatea de cantitate
               
               
                  Cantitatea zilnică sau orară în MWh sau kWh/zi care corespunde mărfii suport.
               
               
                   
               
            
                  54
               
               
                  Prețul/cantitate livrată în intervalul de timp
               
               
                  Dacă este cazul, prețul pe cantitatea livrată în intervalul de timp.
               
               
                   
               
            
                   
               
               
                  
                              
                                 Secțiunea 2h –
                              
                           
                           
                              Opțiuni
                           
                        
               
                  
                     Dacă se raportează un identificator unic de produs care conține toate informațiile de mai jos, raportarea acestor informații nu este obligatorie.
                  
               
               
                  
                     Contracte care conțin o opțiune
                  
               
            
                  55
               
               
                  Tipul de opțiune
               
               
                  Dacă un contract este de vânzare sau de cumpărare.
               
               
                   
               
            
                  56
               
               
                  Stilul opțiunii (exercitare)
               
               
                  Dacă o opțiune poate fi exercitată numai la o dată fixă (stil european și asiatic), la o serie de date predeterminate (stil Bermuda) sau în orice moment pe durata contractului (stil american).
               
               
                   
               
            
                  57
               
               
                  Prețul de exercitare (rată maximă/minimă)
               
               
                  Prețul de exercitare a opțiunii.
               
               
                   
               
            
                   
               
               
                  
                              
                                 Secțiunea 2i –
                              
                           
                           
                              Modificări ale raportului
                           
                        
               
                   
               
               
                  
                     Toate contractele
                  
               
            
                  58
               
               
                  Tipul de acțiune
               
               
                  Dacă raportul conține:
                  
                              —
                           
                           
                              pentru prima oară un contract derivat sau un eveniment post-tranzacționare, caz în care va fi identificat drept „new”;
                           
                        
                              —
                           
                           
                              modificarea detaliilor unui contract derivat raportat anterior, caz în care va fi identificat drept „modify”;
                           
                        
                              —
                           
                           
                              anularea unui raport transmis eronat, caz în care va fi identificat drept „error”;
                           
                        
                              —
                           
                           
                              rezilierea unui contract existent, caz în care va fi identificat drept „cancel”;
                           
                        
                              —
                           
                           
                              comprimarea contractului raportat, caz în care va fi identificat drept „compression”;
                           
                        
                              —
                           
                           
                              actualizarea evaluării unui contract, caz în care va fi identificat drept „valuation update”;
                           
                        
                              —
                           
                           
                              orice altă modificare a raportului, caz în care va fi identificat drept „other”.
                           
                        
               
                   
               
            
                  59
               
               
                  Detalii privind tipul de acțiune
               
               
                  În cazul în care câmpul 58 este raportat cu valoarea „other”, ar trebui specificate aici detaliile modificării respective.
               
               
                   
               
            
         (1)  A se vedea pagina 11 din prezentul Jurnal Oficial.
      
         (2)  JO L 326, 8.12.2011, p. 1.